**קורונה ואחריות הדדית**

נמאס לכם ואתם מבולבלים – מ"הנחיות הקורונה" המשתנות, מהבידודים שאינם פוסקים ובעיקר נמאס מהמחלה, הנמצאת בכל מקום ויצאה משליטה.

**אתם לא לבד !**

אין בכוונתנו להוסיף הנחיות חדשות או לחזור ולרכז הנחיות להתנהלות -

**ברצוננו להדגיש מה חשוב לעשות וכיצד להתנהל בקהילתנו הקטנה - באלון הגליל.**

כידוע כמו בכל אוכלוסיה, גם באלון הגליל יש לא מעט "אנשים בסיכון" - מבוגרים, בעלי רגישות, חולים במחלות שונות או מי שעברו ארועים או טיפולים רפואיים. יש לזכור שהם נמצאים כאן אצלנו - ברחוב, בצרכניה וברחבי הישוב. כמובן ש"אנשים בסיכון" מצויים גם ברוב המשפחות. יש לזכור כי עבור מי שבסיכון, לחלות בקורונה וכן במחלה כל שהיא, עלול להיות ארוע לא פשוט ומסוכן. ברור לכולנו כי נעשה כל שביכולתנו למנוע הידבקותם של "האנשים בסיכון".

כפי שנזהר ונשמור מלסכן את היקרים לנו - סבא, סבתא וכל מי שבסיכון במשפחתנו, חובה שנשמור על כלל "האנשים בסיכון" שקרבתנו.

**"האנשים בסיכון" בקרבתנו סומכים על כך שנתחשב בהם ולא נסכן את בריאותם.**

**אנו מבקשים:**

* כל מי שחולה, גם אם לא קיבל תוצאת בדיקה שהוא מאומת, שיישאר בביתו עד שיבריא לגמרי.
* מי שבבדיקות נמצא שהוא מאומת ונקבע שהוא צריך להימצא בבידוד, שיקפיד להימצא בבידוד, גם אם לא ברור לו מדוע והוא מרגיש בריא לחלוטין. כמובן להקפיד לא ל"תת הנחות" ולא לקצר את זמן הבידוד.
* שימרו על עצמכם, ילדיכם, חבריכם ודאגו שיקפידו על ההתנהלות.
* עדכנו את יהונתן והמזכירות באם הנכם חולים או שנמצאתם מאומתים.

במזכירות מתקבל מידע על החולים והמבודדים, ממשרד הבריאות ומהמועצה. לצערנו המידע לא תמיד מדויק ואנו זקוקים לעזרתכם בעדכונו. חשוב לנו בישוב לדעת בזמן אמיתי, מי חולה ומי מבודד, בכדי שנוכל לוודא כי כל מי שהיה בקרבתם ידע ויבדק ובמידת הצורך נוכל לסייע. אנו רואים חשיבות בפרסום ועדכון הרשימות בהסכמתכם.

אין בהנחיות אלו להוסיף או לגרוע מההנחיות המתפרסמות על ידי משרד הבריאות וצריך להקפיד על ביצוען.

אין בדברים הכתובים להחליף את השכל הישר וההתנהלות בהתאם וללא קיצורי דרך והנחות.

מי שלא יודעים או מבינים כיצד לנהוג - מתי והאם להיבדק, היכן להיבדק, האם ועד מתי להיות בבידוד וכד' , בבקשה פנו אלינו ונשתדל לסייע בהבנת ההנחיות ולספק את המידע הנדרש.

לצערנו המצב הנוכחי עתיד להמשך גם בתקופה הקרובה. למרות הקשיים, משך הזמן ארוך ולמרות שיש גם מי שחלו וכמעט לא הרגישו שהיו חולים, יש לזכור את הדברים שציינו בתחילה וכי יש גם מי שחלה ועבר את המחלה קשה ואף ממשיך לסבול ממנה זמן רב אחר שלכאורה הבריא.

חשוב שהעקרונות שפרטנו ישמרו, גם אם יפורסמו בקרוב הנחיות מקלות וכד'.

חשוב שנמשיך לשמור על עצמנו וקהילתנו – אלון הגליל.

בריאות לכולם ושבת שלום

צח"י הנהלה פעילה: דלית בן-עמי, זיו גילה, עפר קליפלד, רונן ברנהור, שרון שוורץ, שרה אילן ויהונתן דוכן-מנהל הישוב